Беренсе пракрит барлыҡҡа килә (प्रकृति, prâkrit IAST йәки prākṛta IAST «ғәҙәти [тел]») беҙҙең эраға тиклемге III&nbsp;быуатҡа тура килә.. Был ваҡиғаны күбеһенсә Ашока батшаһы яҙмалары асыҡларға булышлыҡ итә. Был телдәр санскритҡа ҡарағанда аҙыраҡ «затлы» диалекттарға, йәғни көндәлек практикала ҡулланылған йәнле һөйләш һәм халыҡ телдәренә тап килә. Улар тиҙ арала бер-береһенән айырылып, һинд субконтинентында булған бик күп һинд-арий телдәрен тыуҙыра. Улар бөтәһе лә бер индо-арий тамырынан сыҡҡан, һәм һәр береһе үҙ эволюцияһын кисергән һәм үҙ яҙмышына эйә. Башҡалар араһында һинд, пәнжәб һәм бенгал телдәре лә шул уҡ пракрит телдәренән алынған.